ai4bharat/Pralekha huggingface dataset:
ప్రధాన మంత్రి కార్యాలయం
100 మిలియన్ మోతాదుల కోవిడ్-19 టీకాలు వేసిన అత్యంత వేగవంతమైన దేశంగా - భారతదేశం
వంద మిలియన్ మోతాదుల కోవిడ్ -19 టీకాలు వేసిన ప్రపంచంలో అత్యంత వేగవంతమైన దేశంగా భారతదేశం నిలిచింది. భారతదేశం, ఈ ఘనతను కేవలం 85 రోజుల్లో సాధించగా, అమెరికా 89 రోజులకు, చైనా 102 రోజులకు, ఈ మైలురాయిని చేరుకున్నాయి.
ఈ మేరకు ప్రధానమంత్రి కార్యాలయం, సామాజిక మాధ్యమం ద్వారా ఒక ట్వీట్ చేస్తూ, “ఆరోగ్యకరమైన మరియు కోవిడ్ -19 రహిత భారతదేశాన్ని నిర్ధారించే ప్రయత్నాలకు ఇది బలాన్ని చేకూర్చింది" అని, వివరాలను ప్రకటించింది.
మంత్రిమండలి
యువజనుల వ్యవహారాల లో భారతదేశాని కి మరియు తాజికిస్తాన్ కు మధ్య ఎంఒయు కు ఆమోదం తెలిపిన మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం యువజనులకు సంబంధించిన వ్యవహారాల లో సహకారానికి గాను భారతదేశానికి, తాజికిస్తాన్ కు మధ్య ఒక అవగాహన పూర్వక ఒప్పంద పత్రానికి  ఎక్స్-పోస్ట్ ఫ్యాక్టో ఆమోదం తెలిపింది.
ఈ ఎంఒయు పై దుషాంబే లో 2018వ సంవత్సరం అక్టోబర్ 8వ తేదీ న సంతకాలయ్యాయి. ఎంఒయు పైన యువజన వ్యవహారాలు మరియు క్రీడలు, భారత ప్రభుత్వం పక్షాన తాజికిస్తాన్ లో భారత రాయబారి శ్రీ సోంనాథ్ ఘోష్, రిపబ్లిక్ ఆఫ్ తాజకిస్తాన్ ప్రభుత్వం పక్షాన ఛైర్మన్ ఆఫ్ ది కమిటీ ఫర్ యూత్ అండ్ స్పోర్ట్స్ అఫైర్స్ శ్రీ అబ్దుల్లోజోదా అహ తమ్ రుస్తమ్ లు సంతకాలు చేశారు.
ఈ ఎంఒయు 5 సంవత్సారాల పాటు చెల్లుబాటు అవుతుంది. యువజన వ్యవహారాల పై సహకారించుకొనే రంగాల లో- యువజన బృందాల, యువ సంస్థల ప్రతినిధుల మరియు యువజన విధాన రూపకల్పన కు బాధ్యులుగా ఉన్న ప్రభుత్వ అధికారుల రాక పోక లు, రెండు దేశాల లో యువజనుల వ్యవహారాల పై అంతర్జాతీయ సమావేశాలు, చర్చా సభల కు ఆహ్వాన పత్రాలను అందించడం, యువజనుల కు సంబంధించిన అంశాలపై ముద్రిత సామగ్రి, ఫిల్ములు, అనుభవాలు, యువత వ్యవహారాలపై పరిశోధన తదితర సమాచారాన్ని ఇచ్చి పుచ్చుకోవడం, యువత శిబిరాలు, యువజన ఉత్సవాలు మరియు ఇతరత్రా యువజన సంబంధ కార్యక్రమాల లో ప్రాతినిధ్యం తో పాటు రెండు దేశాల లోను సంబంధిత చట్టాలు మరియు నియమనిబంధనల పరిధి లో సంయుక్తంగా ఆమోదం లభించిన యువజనులకు సంబంధించినటువంటి మరే ఇతర సహకార పూర్వకమైన కార్యకలాపాలు వంటివి- భాగం గా ఉంటాయి.
ఇరు పక్షాల లో ఏదో ఒక పక్షం నిర్వహించే కార్యక్రమాలలో మరియు కార్యకలాపాల లో పాలుపంచుకోవడం, సమాచారాన్ని, జ్ఞానాన్ని పంచుకోవడం మరియు యువజనుల రాకపోకల ద్వారా తాజికిస్తాన్ తో యువజన సంబంధిత వ్యవహారాల లో సహకారాన్ని ప్రోత్సహించడం మరియు పటిష్టపరచడం అనేది ఈ ఎంఒయు ధ్యేయం.
ప్రయాజనాలు:
ఈ ఒప్పందం యువజన వ్యవహారాల రంగం లో ఇరు పక్షాల లో కార్యక్రమాలకు మార్గాన్ని సుగమం చేస్తుంది. ఇది యువతీ యువకుల లో ఆలోచనలు, విలువలు, ఇంకా సంస్కృతుల ను ఇచ్చిపుచ్చుకొనే ధోరణి ని ప్రోత్సహించడానికి దోహద పడుతుంది. అలాగే, భారతదేశం మరియు తాజికిస్తాన్ ల మధ్య మైత్రీ పూర్వక సంబంధాలను బలోపేతం చేస్తుంది. ఆ తరహా ద్వైపాక్షిక ఆదాన ప్రదాన కార్యక్రమాల ద్వారా రెండు దేశాల లోను యువతీ యువకులు అందరికీ వారి యొక్క కులం, మతం మరియు లింగ భేదాలకు అతీతం గా ప్రయోజనాలు సరిసమానంగా లభిస్తాయి. ఇది యువత లో అంతర్జాతీయ దృష్టి కోణాన్ని అభివృద్ధి పరచడం లో, యువజన వ్యవహారాల రంగం లో వారి జ్ఞానాన్ని మరియు ప్రావీణ్యాన్ని విస్తృత పరచడం లో సహాయకారి కాగలుగుతుంది.
(
మానవ వనరుల అభివృద్ధి మంత్రిత్వ శాఖ
విద్యా మంత్రిత్వ శాఖకు చెందిన వివిధ పథకాలు, కార్యక్రమాలపై ఉన్నత స్థాయి సమీక్షా సమావేశానికి అధ్యక్షత వహించిన కేంద్ర విద్యా మంత్రి
వఇద్యా మంత్రిత్వ శాఖకు సంబంధించిన వివిధ పథకాలు, కార్యక్రమాలపై ఉన్నత స్థాయి సమీక్షా సమావేశానికి కేంద్ర విద్యా మంత్రి రమేష్ పోఖ్రియాల్ నిశంక్ గురువారం అధ్యక్షత వహించారు. ఈ సమావేశంలో కార్యదర్శి అమిత్ ఖారే, కార్యదర్శి, ఎస్ఇ, అనిత కర్వాల్, సీనియర్ అధికారులు పాల్గొన్నారు.
అన్ని రకాల స్కాలర్షిప్లను, ఫెలోషిప్లను సమయానికి విడుదలయ్యేలా చూడవలసిందిగా కేంద్ర మంత్రి పోఖ్రియాల్ యుజిసిని ఆదేశించారు. దానితో పాటుగా ఇందుకోసం ఒక హెల్ప్లైన్ను ప్రారంభించవలసిందిగా సూచించారు. అలాగే, విద్యార్ధులకు సంబంధించిన సమస్యలను తక్షణమే పరిష్కరించవలసిందిగా నిర్దేశించారు.
వచ్చే విద్యా సంవత్సరం నుంచి మాతృభాషలోనే ఇంజినీరింగ్ విద్యను, ఇతర సాంకేతిక విద్యను బోధించడం ప్రారంభించాలని ప్రాథమిక నిర్ణయాన్ని తీసుకోనున్నారు. ఇందుకోసం కొన్ని ఐఐటిలను,ఎన్ ఐటిలను మాత్రమే గుర్తించారు.
విద్యార్ధుల సమగ్ర అభివృద్ధి, దేశంలోని విద్యా వ్యవస్థనను పరివర్తన చేసే లక్ష్యంతో జాతీయ విద్యా విధానాన్ని సజావుగా అమలు చేయడంలో మంత్రిత్వ శాఖకు చెందిన అధికారులు అందరూ కృషి చేస్తున్నారని మంత్రి చెప్పారు.
వివిధ బోర్డులలో ప్రస్తుత పరిస్థితిని అంచనా వేసిన తర్వాత పోటీ పరీక్షలకు సిలబస్ను జాతీయ టెస్టింగ్ ఏజెన్సీ ప్రకటిస్తుందని నిర్ణయించారు. ఈ ఏడాది పరీక్షలను ఎప్పుడు, ఎలా నిర్వహించాలన్న విషయంపై విద్యార్ధుల, తల్లిదండ్రుల, అధ్యాపకుల అభిప్రాయాలను తెలుసుకునేందుకు విద్యా మంత్రిత్వ శాఖ ప్రచారాన్ని నిర్వహించాలని నిర్ణయించారు.
ప్రధాన మంత్రి కార్యాలయం
అత్యంత భారీ ప్రయోగ వాహక నౌక ఎల్.వి.ఎం-3 ను విజయవంతంగా ప్రయోగించిన ఎన్.ఎస్.ఐ.ఎల్., ఇన్-స్పేస్, ఇస్రో లను అభినందించిన - ప్రధానమంత్రి
అత్యంత భారీ ప్రయోగ వాహక నౌక ఎల్.వి.ఎం-3 ను విజయవంతంగా ప్రయోగించిన భారత అంతరిక్ష ఏజన్సీలు / సంస్థలైన ఎన్.ఎస్.ఐ.ఎల్., ఇన్-స్పేస్, ఇస్రో లకు ప్రధానమంత్రి శ్రీ నరేంద్ర మోదీ అభినందనలు తెలియజేశారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "అంతర్జాతీయ అనుసంధానత కోసం ఉద్దేశించిన 36 వన్-వెబ్ ఉపగ్రహాలతో మన అత్యంత భారీ ప్రయోగ వాహక నౌక ఎల్.వి.ఎం-3 ను విజయవంతంగా ప్రయోగించిన ఎన్.ఎస్.ఐ.ఎల్., ఇన్-స్పేస్, ఇస్రో లకు అభినందనలు. ఎల్.వి.ఎం-3 ఆత్మ నిర్భరత కు ఉదాహరణ గా నిలుస్తుంది, ప్రపంచ వాణిజ్య ప్రయోగ సేవా మార్కెట్ లో భారత దేశ పోటీతత్వాన్ని పెంచుతుంది." అని పేర్కొన్నారు.
నౌకారవాణా మంత్రిత్వ శాఖ
జాతీయ మారిటైమ్ వారసత్వ భవనం కోసం సహకారం
భారతదేశం యొక్క ఘనమైన మరియు వైవిధ్యమైన సముద్ర వారసత్వాన్ని ప్రదర్శించడానికి, ఓడరేవులు, నౌక మరియు జలమార్గాల మంత్రిత్వ శాఖ అహ్మదాబాద్ సమీపంలోని లోథాల్ వద్ద నేషనల్ మారిటైమ్ హెరిటేజ్ కాంప్లెక్స్ ని అభివృద్ధి చేయాలని భావించింది. ఎన్ హెచ్ ఎమ్ సి పద్నాలుగు గ్యాలరీలను కలిగి ఉంటుంది, ఇందులో హరప్పా కాలం నుండి నేటి వరకు భారతదేశం యొక్క సముద్ర వారసత్వాన్ని ప్రదర్శించే నావికా గ్యాలరీ ఉంటుంది. భారతదేశంలోని రాష్ట్రాలు మరియు కేంద్రపాలిత ప్రాంతాల యొక్క వైవిధ్య సముద్ర వారసత్వాన్ని ప్రదర్శించే తీర రాష్ట్రాల పెవిలియన్లు కూడా ఈ సముదాయంలో కనిపిస్తాయి. ఎన్ హెచ్ ఎమ్ సి అభివృద్ధికి సాంస్కృతిక సహకారం కోసం పోర్చుగల్ దేశంతో అవగాహన ఒప్పందం కుదుర్చుకుంది. భారతదేశానికి సముద్ర సంబంధాల చరిత్ర ఉన్న అనేక ఇతర దేశాలతో కూడా ఇలాంటి అవగాహన ఒప్పందాలు ప్రతిపాదించబడ్డాయి. ఫేజ్ I ఎ కి సంబంధించి ఇప్పటి వరకు 35% నిర్మాణం పూర్తయింది.
ఎన్ హెచ్ ఎమ్ సి వద్ద భారతదేశం యొక్క సముద్ర వారసత్వంపై అవగాహన పెంచడానికి విద్యా మరియు వినోదాత్మక రూపంలోదృశ్య ప్రదర్శన కోసం అత్యాధునికసాంకేతికతను ఉపయోగించడానికి ప్రాముఖ్యత ఇస్తారు. లీనమయ్యే ప్రదర్శన, రివీలింగ్ స్పేస్లు మరియు ఇంటరాక్టివ్ టెక్నాలజీ ద్వారా భారతదేశ భవిష్యత్ సముద్ర ప్రగతి పథం పై సందర్శకులకు స్ఫూర్తి నిస్తుంది. ఈ కాంప్లెక్స్ ఈ ప్రాంతంలో పర్యాటకాన్ని పెంచుతుందని మరియు ఆర్థిక అభివృద్ధికి దోహదపడుతుందని భావిస్తున్నారు.
కేంద్ర ఓడరేవులు, నౌక మరియు జలమార్గాల శాఖ మంత్రి శ్రీ సర్బానంద సోనోవాల్ ఈరోజు లోక్సభకు లిఖితపూర్వక సమాధానంలో ఈ సమాచారాన్ని అందించారు.
రైల్వే మంత్రిత్వ శాఖ
భారతీయ రైల్వే, శ్రామిక్ స్పెషల్ రైళ్లద్వారా 19 రోజులలో 21.5 లక్షలమంది వలస కార్మికులను వారి స్వరాష్ట్రాలకు చేర్చింది.
మరో 1600 శ్రామిక్ ప్రత్యేక రైళ్ళు నడిపింది.
వలసకార్మికులకు మరింత ఊరట కలిగించేందుకు భారతీయ రైల్వే శ్రామిక్ ప్రత్యేక రైళ్ళను రెట్టింపు చేయనుంది.ఈ రాత్రికి 200 రైళ్ళు నడపనుంది.
2020 జూన్ 1 నుంచి భారతీయ రైల్వే 200 టైమ్టేబుల్డ్ రోజువారీ కొత్త రైళ్ళను ప్రవేశపెట్టనుంది.
వీటికి బుకింగ్ ఆన్లైన్ ద్వారా మాత్రమే జరుగుతుంది. ఇది కొద్దిరోజులలో ప్రారంభమౌతుంది. ఇవి నాన్ ఎసి రైళ్లు. ఈ రైళ్ళ షెడ్యూలు, అవి నడిచే సమయం తదితర వివరాలు త్వరలో వెల్లడిస్తారు.
ఈ చర్య దేశవ్యాప్తంగా గల వలస కార్మికులకు పెద్ద ఎత్తున ఉపశమనం కలిగించనుంది.
వలస కార్మికులకు మరింత ఉపశమనం కలిగించడానికి శ్రామిక్ రైళ్ల సంఖ్యను రెట్టింపు చేయాలని భారత రైల్వే భావిస్తోంది.
(ఈ శ్రామిక్ స్పెషల్ రైళ్లతో పాటు, జూన్ 1, 2020 నుండి ఇండియన్ రైల్వే 200 కొత్త టైమ్ టేబుల్ రైళ్లను ప్రారంభించబోతోంది. ఈ రైళ్ల మార్గాలు , షెడ్యూల్ త్వరలో ప్రకటిస్తారు. ఈ రైళ్ళకు బుకింగ్ ఆన్లైన్ ద్వారా మాత్రమే చేసుకోవలసి ఉంటుంది. దీనిని కొద్దిరోజులలో ప్రకటిస్తారు.
ఇవి నాన్ ఎసి రైళ్ళు. ఏ రైల్వే స్టేషన్లోనూ వీటికి టిక్కెట్లు అమ్మరు. వీటిలో ప్రయాణించదలచుకున్న వారు టిక్కెట్లు కొనుగోలుకు రైల్వేస్టేషన్కు రానవసరం లేదు.
వలసకార్మికులు ఎలాంటి ఆందోళన చెందాల్సిన అవసరం లేదని, వారందరినీ వారి స్వరాష్ట్రాలకు వీలైనంత త్వరగా తీసుకువెళ్ళేందుకు చర్యలు తీసుకుంటున్నామని భారతీయ రైల్వే తెలిపింది.
తాము ఉంటున్న ప్రాంతానికిదగ్గరలోని మెయిన్ లైన్ పై గల రైల్వే స్టేషన్లో వారు ఎక్కేలా కృషిచేయడం జరుగుతుంది.
రహదారులపై నడుస్తున్న వలస కార్మికులను వారి సొంత రాష్ట్రాలకు పంపడానికి వీరి పేర్లను సమీప జిల్లా కేంద్రంలో రిజిస్టర్ చేయించి ,తరువాత వారిని సమీప మెయిన్ లైన్ రైల్వే స్టేషన్కు తరలించి , ఈ వలస కార్మిక ప్రయాణికుల జాబితాను రైల్వేకు ఇవ్వాల్సిందిగా రైల్వే శాఖ రాష్ట్ర ప్రభుత్వాలను కోరింది .దీనివల్ల. రైల్వే అధికారులు శ్రామిక్ స్పెషల్స్ ద్వారావీరి తదుపరి ప్రయాణానికి తగిన ఏర్పాట్లు చేయడానికి వీలుంటుంది.
గత 19 రోజుల్లో 21.5 లక్షలకు పైగా వలసదారులను శ్రామిక్ స్పెషల్" రైళ్ల ద్వారా తమ సొంత రాష్ట్రాలకు తరలించారు. మే 19 వరకు 1600 కి పైగా శ్రామిక్ స్పెషల్" రైళ్లను నడిపారు.
వలసకార్మికులు ఎలాంటి ఆందోళన చెందాల్సిన అవసరం లేదని, వారందరినీ వారి స్వరాష్ట్రాలకు వీలైనంత త్వరగా చేర్చేందుకు చర్యలు తీసుకుంటున్నామని భారతీయ రైల్వే తెలిపింది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
నాలుగు రాష్ట్రాలు/యూటీలలో మొబిలిటీ సమస్యలను తగ్గించడానికి మెట్రో లైట్ మరియు మెట్రో నియో ప్రాజెక్టులు
ప్రామాణిక ప్రత్యేక లక్షణాలతో రూపొందించిన "మెట్రోలైట్" అనే పేరుగల లైట్ అర్బన్ రైల్ ట్రాన్సిట్ సిస్టమ్, రబ్బర్-టైర్డ్ ఎలక్ట్రిక్ కోచ్ రోడ్డు స్లాబ్పై నడుస్తున్న ఓవర్హెడ్ ట్రాక్షన్ సిస్టమ్ ద్వారా ఆధారితమైన "మెట్రోనియో" చిన్న నగరాలు లేదా నగరాల ప్రాంతాలకు అనుకూలంగా ఉంటాయి. ఈ రెండూ వరుసగా జూలై, 2019, నవంబర్, 2020లో జారీ అయ్యాయి. మెట్రోలైట్, మెట్రోనియో అనేవి తక్కువ ఖర్చుతో కూడిన చలనశీలత పరిష్కారాలుగా వచ్చాయి. వీటికి సిస్టమ్ అవసరాలు తక్కువే అయినా వాటి అనుభవం, సౌకర్యవంతమైన ప్రయాణ సౌలభ్యం, సౌలభ్యం, స్థోమత, భద్రత, సమయపాలన, విశ్వసనీయతలో సాంప్రదాయ వ్యవస్థకు సరితూగుతాయి. సాంప్రదాయిక మెట్రో రైలు వ్యవస్థ వలె పర్యావరణ అనుకూలత. అధిక కెపాసిటీ ఉన్న మెట్రో రైలు కంటే ఈ కొత్త ట్రాన్సిట్ మోడ్లకు తక్కువ మూలధన వ్యయం తక్కువ సివిల్ నిర్మాణం, తక్కువ యాక్సిల్ లోడ్, చిన్న స్టేషన్లు, తక్కువ పవర్ రేట్ చేయబడిన ఎలక్ట్రికల్ పరికరాలు, తక్కువ ఆపరేషన్ మరియు నిర్వహణ ఖర్చు మొదలైనవి సరిపోతాయి. ఈ వ్యవస్థలను సంప్రదాయ మెట్రో రైలుకు ఫీడర్ వ్యవస్థగా కూడా ఉపయోగించవచ్చు.
పట్టణాభివృద్ధిలో అంతర్భాగమైన పట్టణ రవాణా అనేది రాష్ట్ర అంశం. అందువల్ల, రైలు ఆధారిత మాస్ ట్రాన్సిట్ మోడ్లతో సహా పట్టణ రవాణా మౌలిక సదుపాయాలను ప్రారంభించడం మరియు అభివృద్ధి చేయడం సంబంధిత రాష్ట్ర ప్రభుత్వం/కేంద్రపాలిత ప్రాంతాలు బాధ్యత వహిస్తాయి. మెట్రో రైల్/మెట్రోలైట్/మెట్రోనియో/రీజినల్ రాపిడ్ ట్రాన్సిట్ సిస్టమ్ మొదలైనవి. మెట్రో రైల్ పాలసీ-2017 ప్రకారం, ప్రతిపాదనల సాధ్యాసాధ్యాలు మరియు వనరుల లభ్యత ఆధారంగా నగరాలు లేదా పట్టణ సముదాయాలలో ఇటువంటి ప్రాజెక్టులకు ఆర్థిక సహాయాన్ని కేంద్ర ప్రభుత్వం పరిశీలిస్తుంది. రాష్ట్రాలు మరియు నగరాల వారీగా కేంద్ర ఆర్థిక సహాయం కోసం వివిధ రాష్ట్ర ప్రభుత్వాలు/కేంద్రపాలిత ప్రాంతాల నుండి అందుకున్న మెట్రోలైట్ మరియు మెట్రోనియో ప్రతిపాదనల వివరాలు క్రింది విధంగా ఉన్నాయి:
|
|
వరుస సంఖ్య
|
|
రాష్ట్రం/కేంద్రపాలిత ప్రాంతం
|
|
నగరం
|
|
ప్రాజెక్ట్ పేరు
|
|
1
|
|
ఢిల్లీ
|
|
ఢిల్లీ
|
|
ఢిల్లీ మెట్రో ఫేజ్-IVలోని మిగిలిన 03 కారిడార్లలో రిథాలా-నరేలా మెట్రోలైట్ కారిడార్
|
|
2
|
|
మహారాష్ట్ర
|
|
నాసిక్
|
|
నాసిక్ మెట్రోనియో
|
|
3
|
|
జమ్మూ కాశ్మీర్
|
|
జమ్మూ
|
|
జమ్మూ మెట్రోలైట్
|
|
4
|
|
శ్రీనగర్
|
|
శ్రీనగర్ మెట్రోలైట్
|
|
5
|
|
ఉత్తర ప్రదేశ్
|
|
గోరఖ్పూర్
|
|
గోరఖ్పూర్ మెట్రోలైట్
ఈ సమాచారాన్ని గృహనిర్మాణ మరియు పట్టణ వ్యవహారాల మంత్రిత్వ శాఖ సహాయ మంత్రి శ్రీ కౌశల్ కిషోర్ లోక్సభలో లిఖితపూర్వక సమాధానంలో తెలిపారు.
విద్యుత్తు మంత్రిత్వ శాఖ
జయప్రకాష్ పవర్ వెంచర్స్లో 74% వాటాల కొనుగోలు కోసం ఒప్పందంపై సంతకాలు చేసిన పవర్గ్రిడ్
భారత ప్రభుత్వ విద్యుత్ మంత్రిత్వ శాఖ ఆధ్వర్యంలోని మహారత్న ప్రభుత్వ రంగ సంస్థ అయిన పవర్ గ్రిడ్ కార్పొరేషన్ ఆఫ్ ఇండియా లిమిటెడ్  సంస్థ జేపీ పవర్ గ్రిడ్ లిమిటెడ్ -జెవి  లో 74% వాటాలను కొనుగోలు చేసేందుకు జయ ప్రకాష్ పవర్ వెంచర్స్ లిమిటెడ్ తో ఒప్పందంపై సంతకాలు చేసింది. ఈ సంస్థలో పవర్ గ్రిడ్ 26% ఈక్విటీని కలిగి ఉంది. ఈ సముపార్జనతో పవర్ గ్రిడ్ సంస్థ జెపిఎల్ ను పూర్తిగా తన అనుబంధ సంస్థగా చేసుకోనుంది.
హిమాచల్ ప్రదేశ్ రాష్ట్రంలోని కర్చాం- వాంగ్టూ ప్రాజెక్టు నుంచి విద్యుత్ పూర్తిగా తరలించేందుకు జెపిఎల్-జెవి సంస్థ 214 కిమీల పొడవైన ఇహెచ్వి విద్యుత్ ట్రాన్స్మిషన్ ప్రాజెక్టును అభివృద్ధి చేసంది. ప్రసారం చేసిన విద్యుత్తు హిమాచల్ ప్రదేశ్, హర్యానా, పంజాబ్, ఉత్తర్ ప్రదేశ్, రాజస్థాన్లలో వినియోగం కోసం ఉద్దేశించింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 162.97 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 13.42 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,62,97,18,725
|
|
అందుబాటులోని నిల్వలు
|
|
13,42,75,821
162.97 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 13.42 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
‘బయోటెక్ స్టార్ట్ అప్ఎక్స్ పో - 2022’ ను జూన్ 9వ తేదీ నాడు ప్రగతి మైదాన్ లో ప్రారంభించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ‘బయోటెక్ స్టార్ట్-అప్ ఎక్స్ పో - 2022’ ను జూన్ 9వ తేదీ న ఉదయం 10:30 గంటల కు న్యూ ఢిల్లీ లోని ప్రగతి మైదాన్ లో ప్రారంభించనున్నారు. ఈ సందర్భం లో ఆయన ప్రసంగ కార్యక్రమం కూడా ఉంటుంది.
బయోటెక్ స్టార్ట్-అప్ ఎక్స్ పో - 2022’ అనేది జూన్ 9వ మరియు 10వ తేదీల లో జరుగనున్న రెండు రోజుల కార్యక్రమం. ఈ కార్యక్రమాన్ని బయోటెక్నాలజీ విభాగం మరియు బయోటెక్నాలజీ ఇండస్ట్రీ రిసర్చ్ అసిస్టెన్స్ కౌన్సిల్  లు ఏర్పాటు చేస్తున్నాయి. బిఐఆర్ఎసి స్థాపించి పది సంవత్సరాలు పూర్తి అయినందుకు గుర్తు గా ఈ కార్యక్రమాన్ని నిర్వహిస్తున్నారు. ‘బయోటెక్ స్టార్ట్-అప్ ఇనొవేశన్స్: టువార్డ్ స్ ఆత్మనిర్భర్ భారత్’ అనే అంశం ఈ ఎక్స్ పో యొక్క ఇతివృత్తం గా ఉంది.
ఈ ఎక్స్ పో నవ పారిశ్రామికవేత్తల ను, పెట్టుబడిదారుల ను, పరిశ్రమ జగతి లో ప్రముఖుల ను, శాస్త్రవేత్తల ను, పరిశోధకుల ను, బయో-ఇంక్యూబేటర్ స్ ను, తయారీదారు సంస్థల ను, నియంత్రణదారు సంస్థల ను, ప్రభుత్వ అధికారుల ను మొదలైన వర్గాల ను కలిపేందుకు ఒక ప్లాట్ ఫార్మ్ గా పని చేస్తుంది. ఈ ఎక్స్ పో లో దాదాపు గా 300 స్టాల్స్ ను ఏర్పాటు చేయడం జరుగుతుంది. ఈ స్టాల్స్ ద్వారా ఆరోగ్య సంరక్షణ, జీనోమిక్స్, బయోఫార్మా, వ్యవసాయం, ఇండస్ట్రియల్ బయోటెక్నాలజీ, వ్యర్థాల నుంచి విలువ ను సృష్టించడం, స్వచ్ఛ శక్తి తదితర విభిన్న రంగాల లో బయోటెక్నాలజీ ఉపయోగాన్ని కళ్ళ కు కట్టినట్లు వివరించడం జరుగుతుంది.
రైల్వే మంత్రిత్వ శాఖ
భారతీయ రైల్వే దేశవ్యాప్తంగా 2020 మే 12  వరకు 542 శ్రామిక్ రైళ్ళను నడిపింది.
6.48 లక్షల ప్రయాణికులను గమ్యస్థానాలకు చేర్చింది
ప్రయాణికులకు ఉచిత భోజనం , మంచినీరు అందించింది.
ప్రయాణికులను పంపుతున్న రాష్ట్రం, వారిని స్వీకరిస్తున్నరాష్ట్రం రెండింటి అంగీకారం తీసుకున్న అనంతరమే రైళ్లను నడుపుతోంది.
సామాజిక దూరం పాటిస్తోంది
వలస కార్మికులు, యాత్రికులు, పర్యాటకులు, విద్యార్థులు వివిధ ప్రదేశాలలో చిక్కుకున్న ఇతర వ్యక్తులను ప్రత్యేక రైళ్ల ద్వారా వారి స్వస్థలాలకు చేర్చడానికి సంబంధించి కేంద్ర హోంమంత్రిత్వ శాఖ జారీచేసిన ఆదేశాల మేరకు, భారతీయ రైల్వే “శ్రామిక్ స్పెషల్” రైళ్లను నడపాలని నిర్ణయించింది.
మే 12, 2020 నాటికి, దేశవ్యాప్తంగా వివిధ రాష్ట్రాల నుండి మొత్తం 542 “శ్రామిక్ స్పెషల్” రైళ్లు నడుస్తున్నాయి, ఇందులో 448 రైళ్లు గమ్యస్థానానికి చేరుకున్నాయి , 94 రైళ్లు ప్రయాణంలో ఉన్నాయి
ఈ 448 రైళ్ళు, ఆంధ్రప్రదేశ్ , బీహార్ , ఛత్తీస్గడ్, హిమాచల్ ప్రదేశ్ , జార్ఖండ్ , కర్ణాటక , మధ్యప్రదేశ్ , మహారాష్ట్ర , ఒడిశా , రాజస్థాన్ , తమిళనాడు , తెలంగాణ , ఉత్తర ప్రదేశ్ , పశ్చిమ బెంగాల్  చేరుకున్నాయి.
ఈ రైళ్లలో తిరుచ్చిరాపల్లి, టిట్లగర్,బరౌని, ఖండ్వా, జగన్నాథ్పూర్, ఖుర్దా రోడ్, ప్రయాగ్రాజ్, ఛప్రా, బాలియా, గయా, పూర్నియా, వారణాసి, దర్భాంగా, గోరఖ్పూర్, లక్నో, జౌన్పూర్, హతియా, బస్తి, కతిహర్, దానాపూర్, ముజఫర్పుర్, సహర్స వంటి నగరాలకు ప్రయాణికులను తరలించాయి.
ఈ శ్రామిక్ స్పెషల్ రైళ్ళను ఎక్కే ముందు ప్రయాణీకులకు సరైన పరీక్షలు నిర్వహించారు . ప్రయాణ సమయంలో, వారికి ఉచిత భోజనం ,మంచి నీరు అందించడం జరిగింది.
PIB Headquarters
ఆటిజం పై పోస్టర్ విడుదల
తల్లిదండ్రులు పిల్లల పెరుగుదల సమయంలో జాగరూకత వహించినట్లయితే ఆటిజం ఉన్న పిల్లలను గుర్తించి వారికి సరైన చికిత్స అందించడం వీలవుతుందని, పత్రికా సమాచార కార్యాలయం , అడిషనల్ డైరెక్టర్ జనరల్, శ్రీ టి.వి.కె. రెడ్డి అన్నారు. ప్రపంచ ఆటిజం దినోత్సవం సందర్భంగా ఏర్పాటు చేసిన ఒక కార్యక్రమం లో మాట్లాడుతూ, ఆటిజం ఉన్న పిల్లలు ఇతరులతో సరిగా మాట్లాడలేరనీ, పదే పదే ఒకే పని చేయడం, లేదా ఒకే మాట అంటుండటం చేస్తారనీ, వివిధ పరిస్థితులలో వారి స్పందన నెమ్మదిగా ఉంటుందనీ అన్నారు. ప్రతి 125 మంది పిల్లలలో ఒకరు ఆటిజంతో బాధపడుతున్నారు. ప్రపంచం లో 70 కోట్ల మంది పిల్లలకు ఆటిజం ఉందని ఒక అంచనా. ఈ వ్యాధికి కారణం తెలియదు. కానీ, జన్యుపరమైన మార్పుల వల్ల ఇది సంభవిస్తుందని భావిస్తున్నారు.
నేషనల్ కెరీర్ సెంటర్ ఫర్ డిజేబుల్డ్, డిప్యూటీ డైరెక్టర్, శ్రీ విజయ మోహన్ ఆటిజం గురించి అవగాహన పెంచుకొని తల్లిదండ్రులు, ఆటిజం బారిన పడిన పిల్లలకు చికిత్స అందించాలని అన్నారు. పత్రికలు, మీడియా ఇందులో చురుకైన పాత్ర పోషించాలని అన్నారు.
అఖిల భారత వికలాంగుల హక్కుల వేదిక, అధ్యక్షుడు, శ్రీ కె. నాగేశ్వరరావు మాట్లాడుతూ, ఆటిజం ఉన్న పిల్లలను గుర్తించడం ఒక సవాలనీ, వారికి మెరుగైన చికిత్స అందించినట్లయితే, ఆ లక్షణాలను కొంత వరకు తగ్గించవచ్చని అన్నారు.
తర్వాత శ్రీ టి.వి.కె. రెడ్డి ఆటిజం గురించి అవగాహన కల్పించే ఒక పోస్టర్ ను విడుదల చేశారు. పత్రికా సమాచార కార్యాలయం, డిప్యూటీ డైరెక్టర్ శ్రీ రత్నాకర్ వందన సమర్పణ చేశారు.
మంత్రిమండలి
భారతదేశానికి , సూరీనామ్ కు మధ్య ఆరోగ్యం, ఔషధాల రంగంలో సహకారం అంశంపై అవగాహనపూర్వక ఒప్పంద పత్రానికి ఆమోదం తెలిపిన మంత్రిమండలి
భారత గణతంత్ర ప్రభుత్వానికి, సూరీనామ్ గణతంత్ర ప్రభుత్వానికిమధ్య ఆరోగ్యం, ఔషధ రంగంలో సహకారం అంశంపై ఒక అవగాహన పూర్వక ఒప్పందపత్రానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్రమంత్రివర్గం ఆమోదం తెలిపింది.
ఈ ద్వైపాక్షిక అవగాహన పూర్వక ఒప్పందం తో భారత గణతంత్రప్రభుత్వ ఆరోగ్యం, కుటుంబ సంక్షేమ మంత్రిత్వ శాఖ కు, సూరీనామ్ గణతంత్రప్రభుత్వ ఆరోగ్య మంత్రిత్వ శాఖ కు మధ్య ఆరోగ్య రంగం లో సంయుక్త కార్యక్రమాలు, సాంకేతికత అభివృద్ది మార్గాలలో సహకారానికి ప్రోత్సాహం అందనుంది. దీనితో భారతదేశానికి, సూరీనామ్ కు మధ్య దైపాక్షిక సంబంధాలుపటిష్టమవుతాయి. దీనితో సార్వజనిక ఆరోగ్య వ్యవస్థ లోనైపుణ్యాన్ని పంచుకొని పెంపొందింపచేసుకోవడం ద్వారా వివిధ రంగాలలో పరస్పర పరిశోధనకార్యకలాపాలు విస్తరించి ఆత్మనిర్భర్ భారత్ లక్ష్యాన్ని సాధించే దిశ గా పయనించేందుకువీలు ఏర్పడుతుంది.
ముఖ్యాంశాలు:
- రెండు ప్రభుత్వాలకు మధ్య సహకారం నెలకొనే ముఖ్యాంశాలు ఈ క్రింద పేర్కొన్న విధంగా ఉంటాయి:
- డాక్టర్లు, ఇతర ఆరోగ్య రంగ వృత్తి నిపుణులకు శిక్షణ; వారిని రెండు ఉభయ దేశాలు పరస్పరం ఆదానం ప్రదానం చేసుకోవడం;
- మానవ వనరుల అభివృద్ధిలోనూ, ఆరోగ్య సంరక్షణ సదుపాయాలను ఏర్పాటు చేయడంలోనూ సహాయాన్ని అందించుకోవడం;
- ఆరోగ్య రంగంలో మానవ వనరులకు స్వల్పకాల శిక్షణ ను అందించడం;
- ఫార్మాస్యూటికల్స్, చికిత్స పరికరాలు, కాస్మెటిక్స్ కు సంబంధించిన నియంత్రణతో పాటు వాటికి సంబంధించిన సమాచారాన్ని ఒక పక్షానికి మరొక పక్షం వెల్లడి చేసుకోవడం;
- ఫార్మాస్యూటిల్స్ రంగం లో వ్యాపారాభివృద్ధి అవకాశాలను పెంపొందించుకోవడం;
- జనరిక్ ఔషధాల, అత్యవసర ఔషధాల సేకరణతో పాటు ఔషధ సరఫరాల సోర్సింగ్ కు సంబంధించిన సహాయాన్ని అందించుకోవడం;
- చికిత్స పరికరాలు, ఫార్మాస్యూటికల్ ఉత్పత్తులను కొనుగోలు చేయడం;
- పొగాకు ను నియంత్రించడం;
- మానసిక ఆరోగ్యాన్ని పెంపొందింపచేయడం;
- మానసిక కుంగుబాటు ను శీఘ్ర గతి న గుర్తించడం, తత్సంబంధిత నిర్వహణ;
- డిజిటల్ హెల్థ్, టెలీ – మెడిసిన్;
- ఇరు పక్షాలు నిర్ణయించుకొనే మేరకు మరేదైనా రంగంలో సహకరించుకోవడం.
|
ఆరోగ్య, కుటుంబ సంక్షేమ మంత్రిత్వ శాఖ
|
209.67 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.99 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 99,879
గత 24 గంటల్లో నమోదయిన కొత్త కేసులు 11,539
ప్రస్తుత రికవరీ రేటు 98.59%
వారపు పాజిటివిటీ రేటు 3.88%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 209.67 కోట్ల  డోసులను అధిగమించింది. 2,79,10,768 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.99 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,13,482
|
|
రెండో డోసు
|
|
1,01,01,213
|
|
ముందు జాగ్రత్త డోసు
|
|
66,28,428
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,33,548
|
|
రెండో డోసు
|
|
1,76,89,337
|
|
ముందు జాగ్రత్త డోసు
|
|
1,28,87,268
|
|
12-14 ఏళ్ల వారు
|
|
మొదటి డోసు
|
|
3,99,63,095
|
|
రెండో డోసు
|
|
2,95,41,164
|
|
15-18 ఏళ్ల వారు
|
|
మొదటి డోసు
|
|
6,15,49,637
|
|
రెండో డోసు
|
|
5,19,65,784
|
|
18-44 ఏళ్ల వారు
|
|
మొదటి డోసు
|
|
56,02,29,308
|
|
రెండో డోసు
|
|
51,17,12,861
|
|
ముందు జాగ్రత్త డోసు
|
|
4,88,63,304
|
|
45-59 ఏళ్ల వారు
|
|
మొదటి డోసు
|
|
20,38,32,371
|
|
రెండో డోసు
|
|
19,59,76,277
|
|
ముందు జాగ్రత్త డోసు
|
|
2,88,06,009
|
|
60 ఏళ్లు పైబడినవారు
|
|
మొదటి డోసు
|
|
12,75,36,219
|
|
రెండో డోసు
|
|
12,24,87,720
|
|
ముందు జాగ్రత్త డోసు
|
|
3,80,89,870
|
|
ముందు జాగ్రత్త డోసులు
|
|
13,52,74,879
|
|
మొత్తం డోసులు
|
|
2,09,67,06,895
దేశవ్యాప్త క్రియాశీల కేసుల సంఖ్య 99,879. మొత్తం పాజిటివ్ కేసుల్లో ఇది 0.23 శాతం.
భారతదేశ రికవరీ రేటు 98.59 శాతంగా ఉంది. గత 24 గంటల్లో 12,783 మంది రోగులు కోలుకున్నారు. దీంతో, కోలుకున్న రోగుల సంఖ్య  4,37,12,218 కి పెరిగింది.
గత 24 గంటల్లో 11,539 కొత్త కేసులు నమోదయ్యాయి.
గత 24 గంటల్లో మొత్తం 3,07,680 పరీక్షలు చేశారు. దేశవ్యాప్తంగా ఇప్పటివరకు 88.24 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 3.88 శాతంగా, రోజువారీ పాజిటివిటీ రేటు 3.75 శాతంగా నమోదయ్యాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పీ కార్యకలాపాలు
కనీస మద్దతు ధర వద్ద, రూ.78423.17 కోట్ల విలువైన వరి ధాన్యం సేకరణ ద్వారా దాదాపు 48.96 లక్షల రైతులకు లబ్ధి
ప్రస్తుత 2020-21 ఖరీఫ్ మార్కెటింగ్ సీజన్లో, 2020-21 ఖరీఫ్ పంట ఉత్పత్తుల సేకరణను కేంద్ర ప్రభుత్వం దేశవ్యాప్తంగా కొనసాగిస్తోంది. ప్రస్తుతమున్న కనీస మద్దతు ధర  పథకాల ప్రకారం కనీస మద్దతు ధరల వద్ద రైతుల నుంచి పంటలను కొనుగోలు చేస్తోంది.
ఈ ఖరీఫ్ సీజన్ వరి ధాన్యం సేకరణ సాఫీగా కొనసాగుతోంది. పంజాబ్, హర్యానా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, ఛత్తీస్గఢ్, జమ్ము&కశ్మీర్, కేరళ, గుజరాత్, ఆంధ్రప్రదేశ్, ఒడిశా, మధ్యప్రదేశ్, మహారాష్ట్ర, బీహార్లో 20.12.2020 నాటికి, 415.37 లక్షల మెట్రిక్ టన్నుల ధాన్యాన్ని కేంద్రం కొనుగోలు చేసింది. గతేడాది ఇదే సమయానికి సేకరించిన 341.68 ల.మె.ట. కంటే ఇది 21.56 శాతం అధికం. ప్రస్తుత 415.37 ల.మె.ట. సేకరణలో, పంజాబ్లో సీజన్ ముగింపు తేదీ అయిన 30.11.2020 నాటికి, 202.77 ల.మె.ట. ధాన్యం గోదాములకు చేరింది. దేశవ్యాప్త సేకరణలో ఇది 48.81 శాతం.
కనీస మద్దతు ధర వద్ద, రూ.78423.17 కోట్ల విలువైన వరి ధాన్యం సేకరణ ద్వారా దాదాపు 48.96 లక్షల రైతులకు ఇప్పటికే లబ్ధి చేకూరింది.
రాష్ట్రాల నుంచి వచ్చిన ప్రతిపాదనల మేరకు; ధర మద్దతు పథకం  ప్రకారం, ప్రస్తుత సీజన్లో 51 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం, రాష్ట్ర ప్రతిపాదిత సేకరణ కేంద్రాల ద్వారా కేంద్ర నోడల్ ఏజెన్సీలు నేరుగా పంటలను సేకరిస్తాయి.
20.12.2020 వరకు; 1,12,077 మంది తమిళనాడు, మహారాష్ట్ర, గుజరాత్, హర్యానా, రాజస్థాన్ రైతులకు ప్రయోజనం కలిగిస్తూ, రూ. 1,096.13 కోట్ల కనీస మద్దతు ధరతో, 2,04,529.20 మె.ట. పెసలు, మినుములు, వేరుశనగ, సోయాబీన్ను నోడల్ ఏజెన్సీల ద్వారా కేంద్రం సేకరించింది.
అదేవిధంగా, 5089 మె.ట. ఎండు కొబ్బరిని రూ.52.4 కోట్ల కనీస మద్దతు ధరతో కొనుగోలు చేసింది. దీనివల్ల, 20.12.2020 వరకు తమిళనాడు, కర్ణాటకలోని 3961 మంది రైతులకు ప్రయోజనం చేకూరింది. గతేడాది ఇదే సమయానికి ఈ సేకరణ 293.34 మె.ట.గా ఉంది. ప్రధాన సేకరణ రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, పంటల రాక పరిస్థితులను బట్టి ఆయా రాష్ట్రాల్లో సేకరణల ఏర్పాట్లు జరుగుతున్నాయి.
పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటకలో గింజ పత్తి  సేకరణ కూడా సాఫీగా సాగుతోంది. 20.12.2020 వరకు, 11,25,857 మంది రైతుల నుంచి 58,35,040 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా 17,090.58 కోట్ల రూపాయలు చెల్లించింది.